Uzye Mukapata Antu Yano Mwapepanga Nayo Mpiti?
Ya Nte Yakwe Yeova awatiziwe akuti pali ino nsita yata ukusimikila, nanti limwi yaitalusya nu ku ina Klistu yauze amu cilongano, tutaayapata foo. Antu ya musango uo tukaaya umu kuyatandalila pakuti tuyakomelezye kuti yalondesya vyakwe Leza.
Tusizinga sile umuntu aliwensi uwacita uluyembu. Lelo, ndi cakuti Nte uwawatiziwa akutama masunde aya muli Baibo kwaula kuti alapile, lyene akazingwa. Pano Baibo ikalanda ukuti: “
Zingini umuntu ali wensi mwipe uwa munomuli.”—1 Kolinto 5:13.
Uzye cikaaya uli ndi cakuti umonsi wazingwa nomba umuci wakwe na ana yene yasyala a ya Nte Yakwe Yeova? Umonsi wiyo asitwalilila ukuombela capamwi nu lupwa lwakwe muli vyakwe Leza, nomba akatwalilila ukuya a iya nanti muvyazi wa yana wakwe vino caya lyonsi. Insansa zyene izya mu cupo nu kutemwa ukwa mu lupwa vikatwalilila.
Azingwe nayo kwene yangaiza uku kulongana naswe. Nupya ndi cakuti yakulonda, ya eluda amu cilongano yangaayasunda kuomvya malembelo. Cino ya eluda yakalondesya ukucita u kwazwa umuzingwe ukuya ni miyele isuma pakuti angaca aye Nte Wakwe Yeova nupya kwene. Aazingwe aakata ukucita iviipe nupya akalangizya ukuti yakulondesya kuti yalondela masunde aya muli Baibo, yakaweziwa umu cilongano nupya kwene..
swh_Latn bem_Latn bem_Latn bem_Latn bem_Latn bem_Latn